Jānis Lielmanis

Jānis Hilarijs Lielmanis (1895—1970) bija latviešu zinātnieks, āboliņa selekcionārs. 

 Dzīvesgājums 
Dzimis Trikātas pagastā, bija Valsts Stendes selekcijas stacijas ilggadējs vadītājs, vēlāk strādāja Latvijas Lauksaimniecības zinātniskās izpētes institūtā. No 1922. līdz 1940. gadam viņa vadībā kopā ar kolēģiem Emīlu Bērziņu, Juriju Gabaru un Nikolaju Konradu tika izveidotas 16 jaunas šķirnes. 

Latvijas PSR laikā viņu apsūdzēja buržuāzismā un pazemināja amatā, jo zinātnieks nepiekrita Trofima Ļisenko negatīvajam viedoklim par klasisko ģenētiku.Belicka, Ina, and Zigurds Kalmanis. "Contribution of Jānis Lielmanis in plant breeding in Latvia." Proceedings of the Latvian Academy of Sciences. Section B. Natural, Exact, and Applied Sciences.. Vol. 66. No. 1—2. Versita, 2012. https://search.proquest.com/openview/55628ce837399ba2ff2b8c7c8ab36782/1?pq-origsite=gscholar&cbl=2026619

Kad 1956. gadā Zinātņu Akadēmija nodibināja Latvijas Lauksaimniecības zinātniskās izpētes institūtu, Lielmani iecēla par šī institūta Laukkopības nodaļas vadītāju.

Miris 1970. gada 4. martā, apbedīts Lāčupes kapsētā Rīgā.

 Piemiņa 
Jāņa Lielmaņa simtās dzimšanas dienas gadā Latvijas Lauksaimniecības un meža zinātņu akadēmija, LLU Zemkopības zinātniskais institūts (toreiz Skrīveru zinātnes centrs) un Valsts Stendes graudaugu selekcijas institūts (toreiz Stendes selekcijas un izmēģinājumu stacija) iedibināja agronoma Jāņa Lielmaņa prēmiju.http://llmza.lv/index.php/lv/125-jana-lielmana-premija

 Atsauces 

Kategorija:Latvijas selekcionāri
Kategorija:Triju Zvaigžņu ordeņa virsnieki